UVIWO LWE TITSHALA.

Uviwo lubonakala lupunyelwe nzima nonyaka, ngomhlope nomnyama ngokufanayo. Kuma 363 kupumelele kupela 133 asalela ama 230, oko kukuti apo kupumele mnye, isibini sitshonile.
Abavi bamapepa bakalazela ukungakolisi komsebenzi, ngokukodwa owododana; uburixilili bokubala, ubuxumbululu ekucangcisweni kwozi *kaunti;* ukuti kwimibuzo ebekiweyo iti ukupendulwa ngumviwa inge yilento kusazeke kutiwe umntu
“ ugqitwe yintambo esilevini ” ngokupololoza kwake nento
angazibuzwanga.—into ke leyo eyaliwayo kolu viwo lwe Titshala. Apo usizi luhle kona kuninzi lwaba mnyama olube luye kuviwa, kusilela ukupumelela esi Xoseni inteto yakowalo—(singasateti ngesi Lungu)—ingesiso isi Latini, okanye isi Giliki I Lendawo ibange ukuba u Dr. Dale amise inteto wokuti
*“ Emva koku akuko Mxosa uya kufumana Certificate ngapandle
kokuba abe upumele ngokuzeleyo kweyakowabo inteto.”*

I Lovedale ikupela kwe Seminari kwezohlobo lwayo epumeze
umfundi, nakuba inge Mxosa, ngokupakamileyo—*“ With Honours.”* Babini kupela abanga madodana kuma 35 abapumelele ngoloblobo, nomnye lowo ofunda ngoku e Nyara simazela
okwe xeshana kwiminyaka edluleyo, away’efunda e Lovedale.

Kwabe *Competency,* oko kukuti abapumelele kodwa, bambalwa e Lovedale nonyaka nje. Abanye kulama 40 angeniswa
yi Lovedale, banazo ezi *certificate,* bangena nje kodwa ukufumana ezipakamileyo. Ngakuba bengazi fumananga, asikuko
ukutsho oko ukuti abapumelelanga kwemu kanye, ngangoko
ukukwekwa kwe pepa apa kubakokela abafundi balo
ukuba bakolwe njalo. Amagama abasebek'e bapumelela akanakubalwa kabini qeleni linye le *Certificate.* Sikolisiwe kuku
bona abanye ababini kumadodana, omnye e Rafu, omnye e Ncemera, bepumelele. Naba sibazi oko babefunda e Lovedale.

Siyavuyisana nabapumeleleyo, nokuba ngabalipina ihlelo;
sitemba ukuba abo bangapumelelanga abayi kutyafiswa yilondawo, koko bokutalela ukulungisa izik'ewu ezibange ukuba
beyele emgxobozweni; ize kamva babuye bayilwe lemfazwe
yoviwo isaboyisileyo okwa nonyaka. Isanga amagama abase
Lovedale, namanani okuma kwabo :—

*I. “ With Honours.”*

30. Henry Louis Robertson.

*II. “ Competency.”*

81. Martha Clack, opumelele ne *Drawing.*

84. Simon Manqele, ,, *Isi-Xosa.*

87. John P. Nshumayelo,

91. John Cindi, „ ne *Drawing.*

WASHIYWA!

2 ISIGIDIMI SAMAXOSA DECEMBER 01, 1884 .

lubo luya kuncedakala msinya. Amafama, nabo bonke
abanempahla, mabadibane nabafundisi bazame ukubutshabalalisa kuti tu obutywala. Siyiteta ngokuyiqonda kakuhle lendawo yokuti esinye isizatu esikulu solu biwo kukwanda koselo. Incinane impahla ebelwa ukufuywa ; ungayifumana lonto pesheya kwe Nciba kubantu abakufupi na Mampondo, abarweba ngamahashe. Apa kona yindlala notywala.

Ngenye imini soxoxa ngesiqamo solu lubiwo, namaqinga
abati makulingwe ngawo abanye, nento engaba ibonwa siti engaluncedo. Okwanamhla sisavala ngokuti makati wonke
otanda abantu bakowabo, ongaba yena akakangeni kolu lubo, azenze ipolisa ; azi ke ukuba kokukona abancedayo abantu bakowabo, xa abadizayo ngalo, kunaxa abafiblayo.

 UMANYANO LWASE MAMFENGWINI.

Elibandla kutiwa ukubizwa kwalo yi *Fingoland District Society,* layilwa ngo February womnyaka we 1882. Ati ke Amamfengu a Pesheya kwe Nciba avumelana pakati kwawo ukuba ngo mnyaka ileyo indoda irole 2/6. Le mali iti yakuba ihlanganisiwe icitelwe ekulungisweni indlela, neminye imisebenzi yolohlobo engaba lilungelo kulo lonke lipela elo lase Mamfengwini. U Rulumente naye unoncedo alwenzayo, ngokurola ongezelele imali engangaleyo ihlanganisiweyo, iponti pezu kweponti.

Imali eseyi roliwe ukuzisa ku November lo we 1884, izi ponti ezi £3,191 1s 0d, kubandakanywa nepume ku Rulumente; kuyo ke eseyicitiwe izi ponti ezi £2,602 19 4.

Liti ke iqela lezibonda zendawana ezilunge kwimimandla emitatu, eyile: i-Tsomo, i-Nqamakwe ne Gcuwa, ezo ziye kuhlangana kwa Mantyi yazo kanye nge nyanga; zabeke ukwenjenjalo zisiya ukuba zihlangane ndawonye nayo, kuvunyelwane ngenani emalikutshwe ukuba kuhlaziywe indlela; inani ke noko elingenakuba ngapezulu kwe ponti ezi £50 ngenyanga; ekungati ukuze kudluliswe koko ibe londawo yoka iye kukangelwa yi *Komiti Enkulu,* yona ke ehlangana kanye nganyanga ntatu kumzi we Mantyi Enkulu, engu Mongameli no Mgcini Mali, yo Manyano olo. Amanye amalungu e Komiti leyo zi Mantyi zonke zama Mfengu, ize ibe ke zizibonda eziti kulemimandla njengokuba imitatu nje kupume zibe lishumikulowo.

Kuti ke yakuba imiswe ngokumiswa imali leyo, ekoyo
nec'itiweyo, yakuba ixeliwe nendlela ec'itwe ngayo, kwaza
kwaxoxwa ngendawo ngendawo,—yonke ingxelo itunyelwe
ku Rulumente onke amaxeslia emva kwanyanga ntatu.

Ingxelo ye Komiti eyenziwe ngoku ukuhlangana kwayo
ngo 4 ku November, 1884, yokuma kwe mali ze *Fingoland
District Society* yofunyanwa njengoko injalo kumhlati we
zaziso kweli pepa.

Asinakuba singayongezi indawo yokuwutakazela umsebenzi omhle kangaka, nokubulela kwakona amalinga ka Capt. Blyth, esikolwa ukuba waye ngumxumi walo olu Manyano nge 1882, nezinye i Mantyi ezincedisayo ukusiqeqeshela nati ebuntwini ngentlobo zemisebenzi enje.

Sibalatisa kanjako abafundi betu kwincwadi yombaleli
wetu u Tand’Uhlanga, enge “Meko yezinto Pesheya
kwe Nciba,” ebalwe nge ngqondo. Ivelisa indawo zokulungisa intlalo yamakowetu, ekuyakuti ka senza nje ngecebo alivelisayo siqale nati ukufumana imbeko yobuzwe ekwezinye intlanga.

Umntu apa e Alice obe kankanywa ukuba une ngqakaqa siyavuya ukuva ukuba uqubela ekupileni kanye. Siyatemba ukuba kananjalo uyakuba ngowokuqala nowokugqibela oya kukankanyelwa esisifo apa kwesi sitili. Unjalo tina owetu umnqweno apa. Kutiwa kuko ababini abanayo e Ncwazi. Lumkelani indwendwe zelocala.

Ngati ukuba asilumki zonke ezinye intlanga ziya kusishiya. Kuko isiteto esiti—“ Azipali ngakupala kunye,” ekubonakala kunjalo sakutelekisa ukupala kwezinye intlanga zakufika kweli letu. Ama Jelimani namhla ale, kanti afika sibutya, sidyiba, siziny'itilili kade ngolu Iwetu upalo. Namhla kufika ama Indiya nama Tshayina, ayadlula nawo, kuba apala ngolunye uhlobo. Yinene le yokuba ama Tshayina nama Indiya aya dlula. Sotabata imizi ibe mibini i Bayi ne Tinara ukubonisa ukuba loma “ raqasi,” (sasingaba sitsho ukuwatuka ukufika kwawo) ayemka.

Bokumbula abalesi be *Sigidimi* ukuba kuko umhlobo wetu ob’eke ese Tinara, owaka wasibalisela kweli pepa ngokutengiswa komhlaba we *Municipality* ongasentla kwe Naba, kwindawo eyaziwa ngabakona ngokuba yi *Boschpad.* Wati lomhlaba kuqala watengiswa ngezikonkwane ezilingene isitiya nesiza sendlu enye, baza beb'ukuqu nabamnyama ukutenga kanti basakanukiswa. Zaditywa zonke ezo zikonkwane zazi kumashumi amabini, zenziwa maqela mane, lenyuka inani, zaza zema nabe Lungu bodwa. Abanye kwaba Belungu bafuna ukuba baqeshise ngazo kwa kwimidaka; ayake itsho. Afikile ama Tshayina, abona ukuba lilifa lonto. Namhla olo dada lwe *Boschpad* luhlaz’ uduna, apo kumigushe, makapetshu, matswele, zityukambile, zibatata, zitapile; ongati ungene kona usuke uqwi siduli. Wanqika umfo wase China walahla emvikweni ezo zipunzi, wabeta ngento entle intsimi. Namhla imalike yase Tinara ungafika eyona nto ininzi izikiliva zama Tshayina, zize kutengisa imiboshonqa emihle kunene yemigushe netapile. Namhla intloko enkulu yekapetshu eb’ifudula isidla itiki ne sikisipenisi, ungayifumana ngezitwibili